b'\n_START_ARTICLE_\nBukero\n_START_PARAGRAPH_\nBukero je vrsta keramike, ki so jo izdelovali Etru\xc5\xa1\xc4\x8dani v osrednji Italiji._NEWLINE_Kot "narodna" lon\xc4\x8denina stare Etrurije, se bukero posoda odlikuje po svojem \xc4\x8drnem materialu, kot tudi sijaju. \xc4\x8crno povr\xc5\xa1ino so dosegli z edinstveno metodo \xc2\xbbredukcije\xc2\xab\xc2\xa0na\xc4\x8dina, v katerem je bila \xc5\xbegana. Po tem ko so zlo\xc5\xbeili posodo v pe\xc4\x8d in zakurili, so ventilacijske luknje zama\xc5\xa1ili in s tem zmanj\xc5\xa1ali obi\xc4\x8dajen dotok kisika v \xc5\xbegalni pe\xc4\x8di. V zakajeni atmosferi pe\xc4\x8di so plameni potegnili molekule kisika iz \xc5\xbeelezovega oksida keramike. Ta proces je povzro\xc4\x8dil, da glina spremenila barvo iz naravne rde\xc4\x8de v \xc4\x8drno. Tako je bila, v nasprotju s \xc4\x8drno emajliranimi izdelki   gr\xc5\xa1kih kolonistov v ju\xc5\xbeni Italiji, sijo\xc4\x8da, svetle\xc4\x8da \xc4\x8drna povr\xc5\xa1ina \xc5\xa1tevilnih bukero posod dose\xc5\xbeena s skrbnim glajenjem (poliranjem) ali v\xc4\x8dasih z uporabo tanke glinene emulzije.\n_START_SECTION_\nEtimologija\n_START_PARAGRAPH_\nIzraz bucchero izhaja iz portugalske besede buc\xc3\xa1ro, kar pomeni \'di\xc5\xa1e\xc4\x8da glina\', ker je ta vrsta lon\xc4\x8denine oddajala poseben vonj. _NEWLINE_V 18. in 19. stoletju so v Evropi kazali veliko zanimanje za dolo\xc4\x8den tip predkumbovske keramike v \xc4\x8drni barvi. Ta keramika je bila zato v velikem obsegu pripeljana iz Ju\xc5\xbene Amerike v Evropo, kjer so z njo trgovali in jo posnemali._NEWLINE_Hkrati je bilo v Italiji veliko povpra\xc5\xa1evanje po etru\xc5\xa1\xc4\x8danskih najdbah, predvsem v Toskani in Umbriji, kjer so bila organizirana velika izkopavanja v prizadevanju za etru\xc5\xa1\xc4\x8danskimi starinami. Ker je bila presenetljivo podobna priljubljeni ju\xc5\xbenoameri\xc5\xa1ki keramiki, so najdeno v etru\xc5\xa1\xc4\x8danskih grobnicah, imenovali bucchero. Ta italijanska oblika je postala uveljavljena v arheolo\xc5\xa1ki terminologiji in je \xc5\xa1e danes uporabljena v znanstveni literaturi.\n_START_SECTION_\nRazvoj\n_START_PARAGRAPH_\nPrvi videz keramike, ki se lahko jasno razvrsti kot bukero, je nastal okoli 675 pr. n. \xc5\xa1t. pri obalni skupnosti Caere (sodobni Cerveteri), z nekoliko kasnej\xc5\xa1imi proizvodnimi centri, ki jih najdemo v Veii in Tarkviniji, obeh mestih, npr. Caere, ki je v ju\xc5\xbenem delu etru\xc5\xa1\xc4\x8danskega sredi\xc5\xa1\xc4\x8da. Zdi se, da je bukero naravno nadaljevanje impasto lon\xc4\x8denine, povezane s prej\xc5\xa1njo  Villanovansko kulturo, iz katerega se je razvila etru\xc5\xa1\xc4\x8danska civilizacija. Etru\xc5\xa1\xc4\x8danska keramika se razlikuje od villanovanskega impasta z bolj prefinjeno obdelavo uporabljene gline, ki je bila fino zmleta, da bi odstranili sledi peska, ki so bile v zgodnej\xc5\xa1i posodi, tako da enakomerno tekla na lon\xc4\x8darskem vretenu, karbonizirana s \xc4\x8drno v nasprotju z rjavo ali svetlo barvo, najdeno v impasto keramiki._NEWLINE_\xc4\x8ceprav so bile oblike villanovanovanskih posod osnova za etru\xc5\xa1\xc4\x8danske lon\xc4\x8darje, so dodali nove vrste in oblike, ki so jih v veliki meri navdihnile intenzivnej\xc5\xa1a trgovina z bolj naprednimi kulturami na vzhodnem koncu Sredozemlja, zlasti obmo\xc4\x8dja Cipra, Sirije in Fenicije, kot tudi Egipta. Veliko novih, eksoti\xc4\x8dnih oblik je imitiralo kovinske predmete, uvo\xc5\xbeene iz teh kultur. Etru\xc5\xa1\xc4\x8danski lon\xc4\x8darji so svojim strankam ponudili lokalno proizvedeno in manj drago keramiko, ki je ustrezala za\xc5\xbeelenim, a dragim kovinskim izdelkom, ki so prihajali z vzhoda. Nekateri izdelovalci so celo do te mere posnemali kovinske izdelke, da so povr\xc5\xa1ine bukerov prekrivali s tankimi listi srebra, da bi se vizualno pribli\xc5\xbeali razko\xc5\xa1nemu uvozu.\n_START_SECTION_\nSlogi\n_START_PARAGRAPH_\nOrientaliziran na\xc4\x8din je najbolj o\xc4\x8diten v najzgodnej\xc5\xa1i fazi proizvodnje bukero posode, ki ga odlikuje tudi izjemno majhna debelina sten posod. Znan je kot \'bucchero sottile ali delikaten bukero, ki predstavlja tehni\xc4\x8dni dose\xc5\xbeek, ki dviguje lon\xc4\x8darje med najbolj\xc5\xa1e keramike. Tako tankoslojne so nekatere bucchero sottile posode (v nekaterih primerih, manj kot 2mm debele) grobnice Cornacchiola iz Caere, da je verjetno, da so bile posebej namenjene za pogrebne namene in ne za splo\xc5\xa1no gospodinjsko uporabo. Na drugi strani pa \xc5\xa1iroka porazdelitev \xc4\x8drepinj v anti\xc4\x8dnih Caere, Veii in Tarkviniji ter na drugih obmo\xc4\x8djih ka\xc5\xbee na manj ekstremne primere bucchero sottile, ki imajo bolj prakti\xc4\x8dno vlogo v vsakdanjem \xc5\xbeivljenju Etru\xc5\xa1\xc4\x8danov._NEWLINE_V arhai\xc4\x8dnem obdobju je u\xc4\x8dinek gr\xc5\xa1ke estetike na etru\xc5\xa1\xc4\x8dansko kulturo vedno ve\xc4\x8dji, opazen je vpliv gr\xc5\xa1kih oblik posod na oblikovalske odlo\xc4\x8ditve bukero lon\xc4\x8darjev. Etru\xc5\xa1\xc4\x8danski lon\xc4\x8darji pa so prispevali h gr\xc5\xa1kemu kerami\xc4\x8dnem besedi\xc5\xa1\xc4\x8du, tako da so dodali obliko dvostranske skodelice za pitje kantar in enoro\xc4\x8dno skodelico kjat. Nikostenova amfora s svojimi \xc5\xa1irokimi ravnimi ro\xc4\x8daji je bil \xc5\xa1e en primer gr\xc5\xa1kih lon\xc4\x8darjev, ki so iskali etru\xc5\xa1\xc4\x8danske prototipe. Etrurija je z bukerom tudi tekmovala z gr\xc5\xa1ko keramiko._NEWLINE_Pri proizvodnji bucchero sottile je oblika posode pomembnej\xc5\xa1a kot povr\xc5\xa1inska dekoracija. Ko je bila uporabljena dekoracija, je bila navadno omejena na poudarjanje profila keliha, kantara ali kjata z vrsto \xc4\x8dvrsto definiranih zarez. Posodo oinochoe (vr\xc4\x8d) je mogo\xc4\x8de poudariti s tesno razmaknjenimi navpi\xc4\x8dnimi \xc4\x8drtami, ki so bile vrezane v mehko glino pred \xc5\xbeganjem. Dodatno dekoracijo je mogo\xc4\x8de dodati, preden je bila posoda nalo\xc5\xbeena v pe\xc4\x8d z uporabo zobatega kolesa ali glavniku podobnega pripomo\xc4\x8dka, da bi ustvarili vrste pik, razporejenih v vzorcih. V kasnej\xc5\xa1ih primerih je bil uporabljen valj z reliefi za prenos slik bo\xc5\xbeanstva ali celo pripovedi na povr\xc5\xa1ino posode._NEWLINE_Med obdobjem orientalizma in arhaika se je nadaljevala proizvodnja bucchero sottile, vendar se je postopoma izgubila njegova edinstvena zna\xc4\x8dilnost, saj se je Etrurija vedno bolj \xc5\xa1irila. Medtem ko je Rim za\xc4\x8del zasedati ozemlja ju\xc5\xbene Etrurije, so se centri za proizvodnjo bukera preusmerili proti severu v mesta Chiusi in Vulci. Tam so lon\xc4\x8darji postavili svoj pe\xc4\x8dat  bukero tradiciji v klasi\xc4\x8dnem obdobju z uvedbo nove vrste keramike, ki se imenuje bucchero pesante ali te\xc5\xbeek bukero. V tej zadnji fazi v zgodovini bukero keramike postanejo stene posode debelej\xc5\xa1e in razmerja \xc5\xa1ir\xc5\xa1a. Okras sestoji iz kalupa figure, ki se je nana\xc5\xa1ala na \xc5\xa1e sve\xc5\xbeo povr\xc5\xa1ino posode. Do za\xc4\x8detka 5. stoletja pr. n. \xc5\xa1t., deloma zaradi nara\xc5\xa1\xc4\x8dajo\xc4\x8de razpolo\xc5\xbeljivosti elegantne gr\xc5\xa1ke keramike, se je povpra\xc5\xa1evanje po doma\xc4\x8di bukero keramiki mo\xc4\x8dno zmanj\xc5\xa1alo. Ta se ni ve\xc4\x8d izva\xc5\xbeal in potro\xc5\xa1niki doma so raje izbrali barvno keramiko gr\xc5\xa1kih obrtnikov s pripovednimi in figurativnimi okrasi. Etru\xc5\xa1\xc4\x8danski lon\xc4\x8darji so posve\xc4\x8dali pozornost produkciji imitacij gr\xc5\xa1kih rde\xc4\x8defiguralnih posod.'